1. Színésznövendékek

Hazánkban a Színház- és Filmművészeti Egyetemen és elődein 1865 óta folyik színészképzés. A tanév itt is szeptemberben indul, és a hallgatók a végzés évének nyarán kapják meg diplomájukat. Az adatbázis a négy- és ötéves képzések főbb adatait tartalmazza.

**Táblák:**

***hallgatok***

*id* A hallgató azonosítója (szám), **PK**

*osztalyId* A hallgató osztályának azonosítója (szám), **FK**

*nev* A hallgató neve (szöveg) – előfordulhatnak azonos nevek, de a feladat szövegében szereplő nevekről feltételezheti, hogy egyediek.

*ferfi* A hallgató nemét adja meg (logikai)

***osztalyok***

*id* Az osztály azonosítója (szám), **PK**

*kezdeseve* Az osztály ebben az évben kezdte tanulmányait (szám)

*vegzeseve* Az osztály ebben az évben fejezte be tanulmányait (szám)

***tanitja***

*id* A kapcsolat azonosítója (számláló), **PK**


*tanarId* A tanár azonosítója (szám), **FK**

*osztalyId* Az osztály azonosítója (szám), **FK**


***tanarok***

*id* A tanár azonosítója (szám), **PK**

*nev* A tanár neve (szöveg) – a táblában szereplő nevek egyediek



A következő feladatok megoldásánál a lekérdezéseket és a jelentést a zárójelben olvasható néven mentse! Ügyeljen arra, hogy a megoldásban pontosan a kívánt mezők szerepeljenek!

* 1. Készítsen új adatbázist *szinesz* néven! Az adatbázis alapértelmezett rendezési sorrendje a magyar szabályok szerint legyen! Állítsa be az UTF-8 kódolást alapértelmezettnek az adatbázis létrehozásánál!
  2. A Forrás mappában található *Szinesznovendekek.sql* állomány tartalmazza a táblákat létrehozó és az adatokat a táblákba beszúró SQL parancsokat. Futtassa a *Szinesznovendekek.sql* parancsfájlt a *szinesz* adatbázisban!
  3. Rögzítse a ***tanarok*** táblába Kovács Edina adatát! Azonosítóként tetszőleges – eddig fel nem használt értéket használhat!
  4. Kovács Edina nevű tanár közben megházasodott és a „Sipos” vezetéknevet vette fel. Változtassa meg a rekord megfelelő mezőjét!
  5. Közben Sipos Edinát menesztették. Törölje az ő rekordját az adatbázisból!
  6. Rögzítse a ***hallgatok*** táblába Bach Kata adatait! A színésznő az adatbázisban megtalálható utolsóként végzett osztályban diplomázott. Azonosítóként tetszőleges – eddig fel nem használt értéket használhat!
  7. A színészképzés sokáig három-, majd később négyéves volt, néhány éve pedig ötévessé alakították. Készítsen lekérdezést, amely a kezdés éve szerint növekvő sorrendben megadja, hogy mikor indultak ötéves képzésű osztályok!
  8. Készítsen lekérdezést, amely megadja, hogy az 1970-es években melyik tanár keze alatt végzett egynél több osztály!
  9. Az adatbázis által rögzített első és utolsó kezdőév, azaz 1942 és 2010 között több olyan év is volt, amikor nem indult osztály. Készítsen lekérdezést, amely megadja a fenti évek közül az elsőt!
  10. Sajnos nem minden osztálynál tüntettek fel tanárt. Készítsen lekérdezést, amely megadja, hogy hány osztálynál nem szerepel tanár!
  11. A tanárok közül néhányan maguk is növendékei voltak az intézménynek. Készítsen lekérdezést, amely megadja ezen tanárok neveit és azt az évet, amikor elkezdtek tanítani!
  12. Készítsen lekérdezést, amely a végzett hallgatókat a mintának megfelelően ábécérendben, évfolyamonként csoportosítva jeleníti meg! A jelentésfej szövegét a mintának megfelelően ékezethelyesen alakítsa ki! A szöveg összefűzésére alkalmas a MySQL esetén a Concat() függvény.